ส้มตำเจ้านี้มีหลายสาขาค่ะ แต่ละสาขาก็ใกล้ๆกัน เคยทานที่สาขาบิ๊กซี รัชดา รสชาติเหมือนกันเลยค่ะ ต่างกันแค่โต๊ะนั่งที่นี่ดูไม่แออัดค่ะ

ร้านนี้อยู่ใกล้เอสพลานาด รัชดาค่ะ เดินทางก็สะดวกจากMRT ศูนย์วัฒนธรรม ทางออก3 เอสพลานาดค่ะ แล้วเดินเลี้ยวขวามาสักหน่อย ก็จะเจอร้านค่ะ

แนะนำมาช่วงก่อนเที่ยงค่ะ สัก11โมงกำลังดีค่ะคนไม่เยอะ ถ้าวันธรรมดาช่วงเที่ยงนี่จะแน่นไปด้วยพนังงานแถวนั้นค่ะ 

โต๊ะที่นั่งร้านนี้ จะไม่คิดกันเหมือนสาขาบิ๊กซี รัชดาค่ะ นั่งสบาย ลุกนั่งสะดวก ไม่แออัดค่ะ

อาหารเสิร์ฟไว ทำใหม่ๆร้อนๆ 
เมนูก็เป็นอาหารอีสานทั่วไปเลยค่ะ มีส้มตำต่างๆ ยำ ลาบ ต้มแซ่บหมู กระดูกอ่อน ไก่ย่าง คอหมูย่าง เครื่องในหมู ทะเลเผา ปลาเผา ฯ
ของหวานมีลอดช่องไทย ทับทิมกรอบ

รสชาติอร่อยใช้ได้ สะอาดระดับนึงค่ะ ปริมาณอาหารได้เยอะ คุ้มค่ากับราคาที่ไม่ค่อยแพงด้วยค่ะ